**Moskushjorter** (*Moschus*) er klovdyr og eneste slekt i **moskushjortfamilien** (Moschidae), som er søstergruppen til kvegfamilien (Bovidae). Slekten består av arter med primitive drøvtyggere. 

Dyra i denne slekta har verken horn, gevir eller ansiktskjertler slik hjortedyr har, men de minner om disse, med sin tette kroppsbygning og sine lange, slanke lemmer. Artene er imidlertid nærmere beslektet med kvegdyr. De mangler imidlertid horn, men hannene har lange hoggtenner som de bruker i kamper seg imellom.

Beskrivelse
-----------

Moskushjortskalle (*M. moschiferus*)
Moskushjorten er relativt liten. Klovene er tilpasset klatring i ulendt og bratt terreng. Bakbeina er lengre enn frembeina. Dyra har en skulderhøyde på cirka 50-70 cm og veier typisk mellom 7 og 17 kg. Kroppslengden er typisk 80-100 cm. Hannene har lange (opptil 10 cm), nedoverretta og sabelforma hjørnetenner som vokser ut av munnen fra overkjeven. Tannformelen er som hos hjortedyr: 0/3, C 1/1, P 3/3, M 3/3 x 2 = 34.

Moskuskjertelen finnes bare hos voksne hanner. Den befinner seg mellom kjønnsorganene og navlen, og sekretets funksjon er mest sannsynlig å tiltrekke seg maker.

Atferd
------

Moskushjorter er solitære planteetere som jorter og forsvarer et tydelig avgrenset territorium. Dyra er sky og lever vanligvis langt fra menneskelige bosetninger. I likhet med hjortedyr spiser de stort sett av blader, blomster og gress, og noe mose og lav.

Slekter og arter
----------------

Rekonstruksjon av et dyr i slekten *Micromeryx* (†)
Lenge ble *M. moschiferus* (stamformen) regnet å være eneste art i denne slekten, men senere er det beskrevet hele ni arter, hvorav sju stort sett anerkjennes internasjonalt. Noen utelukker imidlertid *M. anhuiensis*, andre også *M. cupreus* og *M. leucogaster*, slik at det kun blir fire arter. Revideringer må derfor påregnes.

Artene er endemiske for Asia, men de eldste bevis man har stammer fra oligocen i Europa. En kjent slekt (*Micromeryx*) er utdødd.

* ***Moschus***
	+ Moskushjort (*Moschus moschiferus*) også kalt muskhjort og sibirsk moskushjort
	+ Anhui moskushjort (*Moschus anhuiensis*)
	+ Kinesisk skogsmoskus (*Moschus berezovskii*), også kalt dvergmoskus
	+ Fjellmoskus (*Moschus chrysogaster*)
	+ Kashmirmoskus (*Moschus cupreus*)
	+ Sort moskushjort (*Moschus fuscus*)
	+ Himalayamoskus (*Moschus leucogaster*)
* *Micromeryx* †

Referanser
----------

1. 1 2  IUCN 2011. IUCN Red List of Threatened Species. Version 2011.2.
2. ↑  Faysal Bibi. 2013. *A multi-calibrated mitochondrial phylogeny of extant Bovidae (Artiodactyla, Ruminantia) and the importance of the fossil record to systematics*. BMC Evolutionary Biology 2013, 13:166. DOI:10.1186/1471-2148-13-166. Besøkt 2014-02-28

Eksterne lenker
---------------

* (en) *Moskushjorter* i Encyclopedia of Life Rediger på Wikidata

* (en) *Moskushjorter* i Global Biodiversity Information Facility Rediger på Wikidata

* (en) *Moskushjorter* hos Fossilworks Rediger på Wikidata

* (en) *Moskushjorter* hos ITIS Rediger på Wikidata

* (en) *Moskushjorter* hos NCBI Rediger på Wikidata

* (en) *Kategori:Moschus* – bilder, video eller lyd på Wikimedia Commons Rediger på Wikidata

* *Moschus* – detaljert informasjon på Wikispecies Rediger på Wikidata